Diari Oficial de la Generalitat Valenciana


Sumari del DOGV 7150, del 12-11-2013 (2013/10439)

ORDE 16/2013, de 28 d'octubre, de la Conselleria de Benestar Social, per la qual es convoca la XV Edició del Premi Literari de Narrativa per a Dones corresponent a l'any 2014.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7150

Data del DOGV
:   12-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10646


Data del document
:   28-10-2013

Organisme emissor
:   Conselleria de Benestar Social

Tipus de document
:   Ordre

Descriptors 

:   * distinció honorífica

ORDE 16/2013, de 28 d'octubre, de la Conselleria de Benestar Social, per la qual es convoca la XV Edició del Premi Literari de Narrativa per a Dones corresponent a l'any 2014. [2013/10141]  
La Direcció General de Família i Dona de la Conselleria de Benestar Social és l'òrgan directiu a què, segons el Decret 193/2012, de 21 de desembre, del Consell, li correspon, entre altres funcions, proposar l'elaboració d'estudis, programes, mesures i normes que tinguen per objecte promoure l'exercici efectiu del dret constitucional d'igualtat, i implantar i executar programes que tinguen per objecte la promoció sociolaboral de les dones.  
Per a regular i fer efectiu el principi d'igualtat de dones i hòmens a la Comunitat Valenciana, les Corts van aprovar la Llei 9/2003, de 2 d'abril, de la Generalitat, per a la Igualtat entre Dones i Hòmens. Així mateix estes accions s'arrepleguen en les polítiques d'igualtat que el Consell du a terme.  
A fi de promoure i incentivar el paper de la dona en la societat i d'acord amb la històrica consideració cultural i social que ha posicionat el gènere femení en clar desavantatge, sobretot quant a oportunitats educatives i laborals, a proposta de la Direcció General de Família i Dona s'inclouen en la seua programació anual una sèrie d'activitats, entre les quals destaca el concurs de narrativa per a dones residents a la Comunitat Valenciana per a fomentar-ne la creativitat literària i donar-les una via d'expressió.  
  
En virtut de les facultats conferides pel Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social i l'article 28 de la Llei de la Generalitat 5/1983, de 30 de desembre, del Consell, a proposta de la Direcció General de Família i Dona,  
  
  
ORDENE  
  
Article 1. Objecte  
Es convoca la XV Edició del Premi Literari de Narrativa per a Dones i s'aproven les bases que en regiran la concessió l'any 2014 en l'annex I d'esta orde.  
  
Article 2. Premis  
Els premis consistiran en una placa i/o un diploma acreditatiu.  
  
  
DISPOSICIONS FINALS  
  
Primera. Autorització  
S'autoritza la Subsecretaria de la Conselleria de Benestar Social i la Direcció General de Família i Dona perquè, en l'àmbit de les seues competències, adopten les mesures necessàries per al desplegament i aplicació d'esta orde.  
  
Segona. Vigència  
Esta orde entrarà en vigor l'endemà que es publique en el Diari Oficial de la Comunitat Valenciana.  
  
Tercera. Recursos  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, esta orde, que posa fi a la via administrativa, podrà ser recorreguda potestativament en reposició o bé directament per recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de qui tinga la titularitat de la Conselleria de Benestar Social en el termini d'un mes a comptar de l'endemà que es publique esta orde.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos des de l'endemà que es publique esta orde.  
  
València, 28 d'octubre de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
Bases  
  
Primera. Objecte  
L'objecte d'estes bases és regular el procediment de concessió de la XV edició del Premi Literari de Narrativa per a Dones corresponent a l'any 2014.  
  
Segona. Participants  
Podrà participar qualsevol dona major d'edat i resident a la Comunitat Valenciana amb un màxim de dos obres.  
  
Tercera. Premis  
1. Es concediran un primer premi i dos accèssits. Un d'estos recaurà necessàriament en l'obra d'una autora que forme part d'una associació de dones.  
2. Es podran concedir mencions especials si la qualitat de les obres presentades i no premiades ho meresqueren, a consideració del jurat.   
  
3. L'entrega dels premis podrà realitzar-se en un acte públic organitzat per la Direcció General de Família i Dona.  
  
Quarta. Condicions tècniques de les obres  
1. Les obres hauran de ser originals i inèdites en tota l'extensió.  
2. Els treballs podran estar escrits en valencià o en castellà.  
  
3. Les obres es presentaran mecanografiades, amb lletra tipus Times New Roman o Arial de grandària 12 i amb interlineat doble, impreses en paper DIN A4 per una sola cara.  
4. Els treballs tindran una extensió mínima de 4 pàgines i màxima de 12.  
5. El tema serà lliure i es valorarà, a més de la qualitat literària i la coherència narrativa, la defensa de valors no discriminatoris ni sexistes i la ruptura d'estereotips masculins i femenins tradicionals.  
6. Quedaran exclosos els treballs l'autora dels quals, pel contingut o la presentació, no s'ajusten als requisits previstos en esta orde.  
  
Quinta. Presentació de treballs i documentació  
1. Cada relat que es presente s'entregarà en un sobre gran, en què s'indicarà únicament el títol i, en el cas que l'autora forme part d'una associació de dones, també la paraula ASSOCIACIÓ. En el sobre s'inclouran 5 còpies, cada una precedida per una pàgina amb el títol i sense cap identificació de l'autora, i que no serà tinguda en compte per al còmput de l'extensió del treball.  
2. Cada obra que es presente s'acompanyarà d'una sol·licitud de participació, degudament omplida, seguint el model que s'adjunta en forma d'annex II, en què s'expresse l'acceptació d'estes bases i a la qual se li assignarà un número de registre.  
3. L'apartat C) de la sol·licitud (fitxa d'identificació de l'obra), segellat i identificat amb el número de registre assignat, s'apegarà en la part posterior del sobre en què s'ha entregat l'obra. Així mateix se segellarà cada una de les 5 còpies presentades, en què es farà constar el número de registre.  
4. L'apartat B) de la sol·licitud (resguard per a l'autora), segellat i identificat amb el número de registre assignat, serà tornat a la concursant com a justificant de la presentació.  
5. L'apartat A) de la sol·licitud (fitxa per a la Direcció General de Família i Dona), que inclou les dades personals de l'autora de l'obra, segellat i identificat amb el número de registre assignat, s'introduirà en un sobre, en què també es farà constar el número de registre, que quedarà en poder de la Direcció General de Família i Dona. S'acompanyarà de:   
a) Autorització expressa (marcant la casella corresponent) a la Conselleria de Benestar Social, perquè comprove les dades d'identitat de la sol·licitant per mitjà del Sistema de Verificació de Dades d'Identitat, segons el Reial Decret 522/2006, de 28 d'abril. No obstant:   
  
Si de la comprovació efectuada resulta alguna discordança amb les dades facilitades en la sol·licitud, qui instruïsca el procediment queda facultat per a dur a terme les actuacions procedents per a aclarir-la.  
Si la sol·licitant no presta el seu consentiment, haurà d'aportar còpia compulsada o autentificada del document nacional d'identitat, passaport o número d'identificació d'estranger, segons el que siga procedent.  
b) Autorització expressa (marcant la casella corresponent) a la Conselleria de Benestar Social, perquè comprove les dades de domicili i residència de la sol·licitant per mitjà del Sistema de Verificació de Dades de Residència, segons el Reial Decret 523/2006, de 28 d'abril. No obstant:  
Si la interessada no hi presta el consentiment, ha modificat l'empadronament en els dos últims mesos, o si el domicili no consta en el Sistema de Verificació de Dades de Residència o el que hi figura és diferent del que la interessada ha facilitat, haurà d'aportar original, còpia compulsada o autentificada del certificat del seu empadronament.  
6. En el cas que l'autora forme part d'una associació de dones, haurà d'aportar un certificat, subscrit per la Secretaria de l'associació, on conste que hi pertany i que s'adjuntarà amb l'apartat A) de la sol·licitud..  
  
Sexta. Termini i lloc de presentació  
1. El termini de presentació començarà l'endemà de la publicació d'esta orde en el Diari Oficial de la Comunitat Valenciana i finalitzarà el 14 de febrer de 2014.  
2. Els treballs i la documentació que els acompanya es presentaran en qualsevol de les seus de la Direcció General de Família i Dona d'Alacant (Rambla Méndez Núñez, núm. 41, 03003), Castelló de la Plana (c/ Ensenyament núm. 10, 12430) o València (c/ Castán Tobeñas, núm. 77, Ciutat administrativa 9 d'Octubre-Torre 3, 46952), o en qualsevol dels llocs que, amb caràcter general, reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sèptima. Resolució del concurs  
1. La competència per a resoldre esta convocatòria correspon a la persona titular de la Direcció General de Família i Dona, per delegació de la persona titular de la Conselleria de Benestar Social, en virtut de la Resolució de 27 de febrer de 2009, sobre delegació de l'exercici de competències en determinats òrgans de la Conselleria (DOCV 5967, 04.03.2009), amb el veredicte previ i vinculant del jurat, una vegada examinats els treballs presentats.  
2. El jurat serà nomenat i presidit per la persona titular de la Direcció General de Família i Dona, o per la persona que designe per a substituir-la, i estarà integrat, a més, per almenys quatre vocals, designats/des per la Direcció General de Família i Dona entre persones relacionades amb el món cultural, preferentment amb titulació universitària en Ciències de la Informació i/o de la Comunicació, escriptors/es, crítics/ques literaris/àries, etc., i per un/a tècnic/a de la Direcció General de Família i Dona, designat/ada per la persona titular de la Direcció General, que actuarà com a secretari/ària del jurat, amb veu i sense vot.  
3. La identitat de les persones que componen el jurat es farà pública en el tauler d'anuncis de la Direcció General de Família i Dona abans que s'acabe el termini de presentació de sol·licituds.  
  
4. En la valoració de les obres presentades el jurat tindrà en compte:   
  
- La qualitat literària.  
- La coherència narrativa.  
- La defensa de valors no discriminatoris ni sexistes i la ruptura d'estereotips masculins i femenins tradicionals.  
5. El jurat queda facultat per a resoldre qualsevol incidència que puga presentar-se durant les deliberacions. El seu veredicte és inapel·lable, i s'adoptarà per majoria simple.  
6. El jurat podrà proposar deixar desert qualsevol dels premis mitjançant un acord motivat. La mateixa persona no podrà guanyar més d'un premi.  
7. L'acta reflectirà exclusivament el primer premi, els dos accèssits i, si cal, les mencions especials que s'atorguen a les obres presentades i no premiades, i els motius quan es propose deixar desert algun els premis.  
8. El jurat elevarà la proposta de resolució a la persona competent per a resoldre.   
9. El decisió del jurat i la resolució de la convocatòria es faran públics.  
  
Octava. Drets sobre les obres  
1. Les autores dels treballs premiats els cediran a la Direcció General de Família i Dona, que es reserva el dret de divulgar-los o de difondre'ls públicament i reproduir-los, sense que per això les autores, a les quals se'ls reconeix la propietat, meriten cap dret.  
  
2. La participació en la convocatòria implica esta cessió, sense necessitat d'autoritzar-la posteriorment.  
3. No es tornaran a les autores les obres presentades.  
  
Novena. Acceptació de les bases  
La participació en esta convocatòria suposa l'acceptació total d'estes bases.  
  
Deu. Publicitat  
A estes bases se'ls podrà donar publicitat per mitjà de difusió en forma d'extracte i, si fóra possible, per mitjà de la inserció dels anuncis corresponents en els periòdics de màxima difusió de la Comunitat Valenciana.